  Майя Бывальцева Россиын калыкез лыдъян-гожтон ужрадэз 2021-тӥ арлы выжтӥзы. Кун кивалтэтлэн пуктэмезъя, со 1-30 оштолэзе ортчоз, ивортэ ужрадлэн пресс-службаез. Кыдёкысь улон интыосын, кытчы оштолэзе транспортэн вуыны шуг луэ, перепись 2020-тӥ арысь 1-тӥ коньывуонысен 2021-тӥ арысь 30-тӥ инвожоозь ортчоз. Ми умой но ӟечлыко дасяськыны но кулэ валэктон уж ортчытыны быгатомы. Дыртытэк калыклы вераны, кызьы ортчоз перепись Павел Малков, Росстатлэн кивалтӥсезКалыкез лыдъян-гожтонлы нырысь-валысь йылпумъянъёс 2021-тӥ арын коньывуонэ лэсьтозы. Йылпумъясь ивортодэтэз 2022-тӥ арын ньылетӥ кварталын нимлыко шараялозы. Тодэ вайытом, азьвыл огъяросси переписез 2020-тӥ арын 1-31 коньывуонэ ортчытыны чакламын вал. Но эпидемиологи югдурен сэрен Росстат калыкез лыдъян-гожтонэз вуоно арлы выжтыны ӵектӥз. Пусъем, мылкыд карисьёс ужрадэ «Госуслуги» портал пыр пыриськыны быгатозы. Нош каркась корка ветлыса калыкез лыдъясь-гожтӥсьёс электрон планшетъёсын ужалозы.  Тегъёс: Мерлык Статистика Удмуртия Россия лыдъян-гожъян  